হেয়র্হি বুশ্চান
হেয়র্হি মিকলায়োভিচ বুশ্চান (ইউক্রেনীয়: Георгій Миколайович Бущан, ইংরেজি: Heorhiy Bushchan; জন্ম: ৩১ মে ১৯৯৪; হেয়র্হি বুশ্চান নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে গোলরক্ষক হিসেবে খেলেন। ২০১০ সালে, বুশ্চান ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২০ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ১০টি ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, বুশ্চান এপর্যন্ত ৬টি শিরোপা জয়লাভ করেছেন, যার সবগুলো তিনি দিনামো কিয়েভের হয়ে জয়লাভ করেছেন।